ઝકરબર્ગે યુએસ સાંસદોને કહ્યું- 'આ મારી ભૂલ હતી, મને માફ કરો' – News18 Gujarati
સાંસદોને મળવા આવી પહોંચેલા માર્ક ઝકરબર્ગ
Last Updated : April 10, 2018, 11:11 IST
ફેસબુકના સ્થાપક તેમજ સીઈઓ માર્ક ઝકરબર્ગ આજે અમેરિકન કોંગ્રેસ કમિટિ સમક્ષ ફેસબુક ડેટા લિક મામલે સ્પષ્ટતા આપવા માટે હાજર થયા હતા. સાંસદો સમક્ષ હાજર થયેલા ઝકરબર્ગે કહ્યું હતું કે, 'મેં ફેસબુક શરૂ કર્યું હતું. હું તેને ચલાવું છું. જે પણ થયું તેના માટે હું જ જવાબદાર છું. આ મારી ભૂલ હતી. મને માફ કરશો.' જોકે, ખાસ વાત એ હતી કે અમેરિકન સાંસદો સાથે મુલાકાત વખતે માર્ક ઝરકબર્ગે પોતાનું ટ્રેડમાર્ક ટી-શર્ટ અને પેન્ટ નહીં પરંતુ સૂટબૂટ અને ટાઈમાં નજરે પડ્યા હતા.
નોંધનીય છે કે ઝકરબર્ગ અમેરિકન કોંગ્રેસ સામે ડેટા લિક મામલે હાજર રહ્યા હતા. આરોપ છે કે ડેટા એનાલિસિસનું કામ કરી રહેલી કેમ્બ્રિજ એનાલિટિકાએ અમેરિકાના પાંચ કરોડથી વધારે ફેસબુક યુઝર્સના ડેટાની ઉઠાંતરી કરી હતી અને તેનો ઉપયોગ અમેરિકન ચૂંટણીના પ્રભાવિત કરવામાં કર્યો હતો. આ અંગે ફેસબુકની ભૂમિકા પણ શંકાના દાયરામાં છે. ફેસબુક પર આરોપ છે કે તેણે પોતાના યુઝર્સનો ડેટા વેચ્યો હતો. ઝકરબર્ગે અમેરિકન કોંગ્રેસને જણાવ્યું હતું કે ફેસબુક યુઝર્સ માટે કેટલું સરક્ષિત છે.